Ann an Caolas Scalpaigh air muir-tràigh reothairt cha bhiodh e duilich dhuit fichead sac eich a dh’ eisirean a thogail. Air an tràigh air cladach Bheàrnasdail air an reothairt dh’ fhaodadh tu de choilleagan a chruinneachadh air aon mhuir-tràigh na dhèanadh biadh an latha do thrì fichead duine; bha seo ’na chuideachadh mòr do iomadh teaghlach bochd anns na bliadhnachan loma.